
PARLAMENTUL ROMÂNIEI

CAMERA DEPUTAŢILOR

	       Comisia pentru agricultură, silvicultură, industrie alimentară şi servicii  specifice
	                                                                             Bucureşti,  12 .10.2007
                                                                              Nr.24/484


RAPORT

asupra proiectului de Lege  pentru  modificarea alin.(2) al art.30 din Legea pomiculturii nr.348/2003 şi asupra propunerii legislative privind modificarea alin.(2) al art.30 din Legea pomiculturii nr.348/2003
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege pentru modificarea alin.(2) al art.30 din Legea pomiculturii nr.348/2003 şi cu propunerea legislativă privind modificarea alin.(2) al art.30 din Legea pomiculturii nr.348/2003, transmise cu adresa nr. PL.x. 560 din 10 septembrie 2007, înregistrat cu nr. 24/407/11.09.2007 şi adresa Pl.x 638 din 2 octombrie 2007, înregistrată sub nr.24/449/03.10.2007. 
La întocmirea raportului, Comisia a avut în vedere avizele favorabile al Consiliului Legislativ şi punctele de vedere al Guvernului.
Proiectul de lege şi propunerea legislativă au ca obiect de reglementare modificarea alin.(2) al art.30 din Legea pomiculturii nr.348/2003.
Prin cele două iniţiative legislative se propune comercializarea fructelor de către micii producători, persoane fizice, care nu sunt organizaţi în forme asociative, în pieţele stradale sau tradiţionale din toată ţara, nu numai în cele organizate în zona de producţie, cum  se prevede în actul de bază. 
Având în vedere că atât proiectul de lege, cât şi propunerea legislativă sus menţionate au aceleaşi obiect de reglementare membrii comisiei au hotărât întocmirea unui singur raport, conform prevederilor art.67 şi art.68 din Regulamentul Camerei Deputaţilor, republicat. 

Proiectul de lege şi propunerea legislativă pentru modificarea alin.(2) al art.30 din Legea pomiculturii nr.348/2003  fac parte din categoria legilor ordinare, potrivit prevederilor art.73 din Constituţia României, republicată.

La dezbaterea celor două iniţiative legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István, secretar de stat în cadrul Ministerului Agriculturii şi Dezvoltării Rurale. 

La lucrările comisiei au fost prezenţi 26 de deputaţi, din totalul de 27 de membri ai comisiei.

În urma dezbaterii, Comisia propune adoptarea cu modificări a proiectului de Lege pentru modificarea alin.(2) al art.30 din Legea pomiculturii nr.348/2003 (PL.x 560/2007), prin preluarea ca amendament a textului Pl.x 638/2007, şi respingerea propunerii legislative privind modificarea alin.(2) al art.30 din Legea pomiculturii nr.348/2007 (Pl.x 638/2007).

Raportul Comisiei a fost adoptat în unanimitate, în şedinţa din  11 octombrie 2007.
Proiectul de Lege pentru modificarea alin.(2) al art.30 din Legea pomiculturii nr.348/2003 (Pl.x 560/2007) a fost adoptat de Senat în şedinţa din 6 septembrie 2007, iar propunerea legislativă privind modificarea alin.(2) al art.30 din Legea pomiculturii nr.348/2003 (Pl.x 638/2007) a fost respinsă de Senat în şedinţa din 26 septembrie 2007.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.
În urma dezbaterii, Comisia propune admiterea cu modificări  a proiectului de lege. 
I. Amendamente admise

În urma dezbaterii, Comisia propune adoptarea proiectului de lege cu următorul amendament: 

	Nr. crt.
	Text Legea pomiculturii nr.348/2007 
	Text Senat
	Text propus de Comisie

(autorul amendamentului)
	Motivarea amendamentelor

	1. 
	_________
	Titlul legii
LEGE
privind modificarea alin.(2) al art.30 din Legea pomiculturii nr.348/2003
	Nemodificat 
	

	2. 
	Art.30 – 
(2) Micii producători, persoane fizice, care nu sunt organizaţi în forme asociative, pot comercializa fructe în pieţele stradale sau tradiţionale din zona de producţie şi au obligaţia de a expune la vânzare produsele în condiţii de calitate şi igienă pentru a asigura protecţia şi siguranţa alimentară a consumatorului. 
	ARTICOL UNIC – Alin.(2) al art.30 din Legea pomiculturii nr.348/2003, publicată în Monitorul Oficial al României, Partea I, nr.541 din 28 iulie 2003, cu modificările şi completările ulterioare, se modifică şi va avea următorul cuprins:
     (2) Micii producători, persoane fizice, care nu sunt organizaţi în forme asociative, pot comercializa fructe în pieţele tradiţionale, în pieţele stradale organizate în anumite zile, şi au obligaţia de a expune la vânzare produsele în condiţii de calitate şi igienă, pentru a asigura protecţia şi siguranţa alimentară a consumatorului, fără a le fi limitat dreptul de asociere sau organizare juridică, conform legii.”
	ARTICOL UNIC – Alineatul (2) al articolului 30 din Legea pomiculturii nr.348/2003, publicată în Monitorul Oficial al României, Partea I, nr.541 din 28 iulie 2003, cu modificările şi completările ulterioare, se modifică după cum urmează:
     „(2) Micii producători, persoane fizice, care nu sunt organizaţi în forme asociative, pot comercializa fructe în pieţele stradale sau tradiţionale organizate şi au obligaţia de a expune la vânzare produsele în condiţii de calitate şi igienă, pentru a asigura protecţia şi siguranţa alimentară a consumatorului.”

Deputat PD – Valeriu Tabără 
	Pentru a nu limita perioada de vânzare pentru micii producători.

Sintagma din finalul textului, eliminată, este superfluă.


Comisia a propus aprobarea proiectului cu 26 voturi pentru, 0  voturi împotrivă şi 0 abţineri.
VICEPREŞEDINTE,






SECRETAR,



Dr. Valeriu TABĂRĂ 





Vasile MOCANU  
Întocmit: consilier dr. Anton Păştinaru   

               expert Florentin Oancea

